**Előterjesztés**

***„Fogorvosi ellátás tárgyú napirendi ponthoz”***

**2016. június 29.**

**Litér-Királyszentistván Együttes Képviselő-testületi ülés**

**Tisztelt Képviselő-testület!**

Litér Község Önkormányzata és Szabóné Dr Rajnai Andrea a Rajnai-Dent Kereskedelmi és Szolgáltató Bt vezetője között Egészségügyi feladat-ellátási Szerződés jött létre 2006. augusztus 1.-től, míg Királyszentisván Község Önkormányzata és a Rajnai Dent Kereskedelmi és Szolgáltató Bt. között 2013. március 29-én került megkötésre a feladatellátási szerződés.

Szabóné Dr Rajnai Andrea fogorvos 2016. június 1-től felmondást nyújtott be. A felmondási idő 6 hónap.

Kérem a Tisztelt Képviselő-testületet, hogy a határozati javaslatot elfogadni szíveskedjenek.

Litér, 2016. június 21.

Szedlák Attila sk

polgármester

***Határozati javaslat***

**Litér Község Önkormányzata Képviselő-testületének**

**…../2016. (....) LKt. határozata**

Litér Község Önkormányzatának Képviselő-testülete arról határozott, hogy Litér Község Önkormányzata a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet alapján felhívást tesz közzé fogorvosok részére területi ellátási kötelezettség (gyermekfogászat, iskolafogászat, ifjúsági fogászat, valamint a felnőtt korú lakosság fogászati alapellátása) vállalására a rendelet 1. § (1)bekezdés b) pontja szerinti jogviszony létesítésére 2016.12.01-jétől kezdődő hatállyal. Az érintett körzet: Litér és Királyszentistván Község területe.

Az ellátási kötelezettségre vonatkozó részletes tájékoztatás, illetve a jelenleg fennálló praxisjoggal, annak értékesítésével kapcsolatban Litér Község Önkormányzata és Királyszentistván Község Önkormányzata tárgyalást ajánl a jelentkezők részére, előzetes időpontegyeztetést követően.

Jelentkezéseket és önéletrajzokat Litér Község Polgármesteri Hivatala részére kell megküldeni 2016. … napjáig a Litér, Álmos u. 37. címre, Bencze Éva jegyző részére címzetten.

Képviselő-testület megbízza Bencze Éva jegyzőt a szükséges intézkedések megtételére.

Határidő: azonnal

Felelős: Szedlák Attila Litér Község polgármestere

Kőszegi Ilona Királyszentistván Község polgármester

Bencze Éva jegyző